V reprezentácii debutoval 6. októbra 1982 v Bratislave v kvalifikácii o postup na ME 1984 proti Švédsku (2:2). Prvý reprezentačný gól strelil 30. novembra 1983 reprezentácii Rumunska (1:1). Celkom odohral v mužstve Česko-Slovenska 31 zápasov a strelil 7 gólov. Zúčastnil sa záverečného turnaja MS 1990 v Taliansku, na šampionáte odohral len 14 minút v stretnutí s mužstvom , stačil sa však zapísať do streleckej listiny, v poslednej minúte upravil skóre na 5:1. Reprezentačnú kapitolu uzavrel 25. septembra 1991 v Osle v stretnutí Nórsko – Česko-Slovensko 2:3.